Blaze7451/Wiki-th-20250601 huggingface dataset:
เต่าบ้าน

เต่าบ้าน หรือ เต่าหวาย (Giant Asian pond turtle; ชื่อวิทยาศาสตร์: Heosemys grandis) อาศัยอยู่ตามแม่น้ำ ลำธาร ที่ลุ่มชื้นแฉะ และนาข้าว ตั้งแต่พื้นที่ลุ่มบริเวณปากแม่น้ำจนถึงระดับความสูงปานกลาง (สูงประมาณ -2) ทั่วทั้งประเทศกัมพูชาและประเทศเวียดนาม และในบางส่วนของประเทศลาว ประเทศมาเลเซีย ประเทศเมียนมาร์ และประเทศไทย

**ลักษณะ**
สามารถเห็นความแตกต่างเล็กน้อยในสีของแต่ละชนิด กระดองหลังของเต่าบ้านจะมีสีน้ำตาลจนถึงสีดำ โดยมีสันนูนที่โดดเด่นตรงกลาง ในขณะที่กระดองท้องมีสีเหลือง หัวมีสีเทาถึงน้ำตาล

**ที่อยู่อาศัยและพฤติกรรม**
เต่าบ้านสามารถอาศัยอยู่ในน้ำหรือบนบกได้ โดยสามารถพบได้ตามแหล่งน้ำต่าง ๆ เช่น ทะเลสาบ บึงน้ำ แม่น้ำ ลำธาร และคลอง เต่าบ้านเป็นสิ่งมีชีวิตกินทั้งพืชและสัตว์ โดยหากินได้ทั้งบนบกและในน้ำ อาหารของของเต่าบ้านประกอบด้วยไส้เดือน ตัวอ่อน แมลง หอยทาก ซากสัตว์ และพืชน้ำและพืชบก ในทำนองเดียวกันกับเต่าชนิดอื่น ๆ เต่าบ้านได้พัฒนารูปแบบการปรับตัวและเทคนิคที่แตกต่างกันในการจับเหยื่อในสภาพแวดล้อมทั้งสองประเภท

**ภัยคุกคามสำคัญ**
ปัญหาหลักที่น่ากังวลคือการจับและส่งออกเต่าเหล่านี้อย่างผิดกฎหมายเพื่อนำไปใช้เป็นอาหารและสัตว์เลี้ยง (ซึ่งพบไม่บ่อยนัก) ในบางส่วนของเอเชีย นอกจากนี้ ที่อยู่อาศัยเหล่านี้ยังถูกคุกคามจากการเปลี่ยนพื้นที่เพื่อเกษตรกรรม

**แกลเลอรี่**

**เชิงอรรถและอ้างอิง**

**แหล่งข้อมูลอื่น**
  Heosemys grandis Species Description (on Heosemys.org)-  Asian Turtle Conservation Network Page-  Asian Turtle Consortium Page-  London Zoo Page
หมวดหมู่:สิ่งมีชีวิตที่มีความเสี่ยงขั้นวิกฤติต่อการสูญพันธุ์
หมวดหมู่:วงศ์เต่านา
หมวดหมู่:สัตว์ป่าคุ้มครอง
ลิเฮา

ลิเฮา มีชื่อในภาษาจีนกลางว่า หลี หู่ (p=Lǐ Hǔ) เป็นขุนนางของรัฐจ๊กก๊กในยุคสามก๊กของจีน

**ประวัติ**
ลิเฮารับราชการในตำแหน่งเจ้าพนักงานสำนักราชเลขาธิการ (尚書郎 ช่างชูหลาง) ของรัฐจ๊กก๊กในยุคสามก๊ก
ในปี ค.ศ. 263 เตงงายขุนพลของวุยก๊กที่เป็นรัฐอริของจ๊กก๊กนำกำลังทหารโจมตีจ๊กก๊ก เล่าเสี้ยนจักรพรรดิแห่งจ๊กก๊กทรงตัดสินพระทัยยอมจำนนต่อเตงงาย พระองค์ทรงส่งลิเฮาไปยื่นหนังสือบันทึกเกี่ยวกับข้อมูลประชากรและข้อมูลทางสถิติอื่น ๆ ของจ๊กก๊กให้กับเตงงาย ในบันทึกระบุว่าจ๊กก๊กมี 280,000 ครัวเรือน มีประชากร 940,000 คน มีทหาร 120,000 นาย มีข้าราชการ 40,000 คน มีข้าวมากกว่า 400,000 หู (斛; หน่วยปริมาตร) มีทองคำ 2,000 ชั่งจีน (斤 จิน; หน่วยน้ำหนัก) มีเงิน 2,000 ชั่งจีน มีผ้ายกและผ้าไหมสี 400,000 ม้วน

**ดูเพิ่ม**
 รายชื่อบุคคลในยุคสามก๊ก- การพิชิตจ๊กก๊กโดยวุยก๊ก

**อ้างอิง**

**บรรณานุกรม**
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).- เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
หมวดหมู่:ขุนนางของจ๊กก๊ก
โฮเอินท์ซ็อลเลิร์น-เฮ็คคิงเงิน

โฮเอินท์ซ็อลเลิร์น-เฮ็คคิงเงิน (Fürstentum Hohenzollern-Hechingen) เป็นราชรัฐขนาดเล็กทางตะวันตกเฉียงใต้ของเยอรมนี โดยผู้ปกครองราชรัฐนี้มาราชวงศ์โฮเอินท์ซ็อลเลิร์น สายชวาเบิน 

**ประวัติศาสตร์**
เมืองเฮ็คคิงเงินและปราสาทโฮเอินทnซ็อลเลิร์น ประมาณ ค.ศ. 1830
เคาน์ตีโฮเอินท์ซ็อลเลิร์น-เฮ็คคิงเงินถูกก่อตั้งขึ้นใน ค.ศ. 1576 อันเป็นผลจากการแบ่งแยกเคาน์ตีโฮเอินท์ซ็อลเลิร์น ซึ่งเป็นแคว้นศักดินาของจักรวรรดิโรมันอันศักดิ์สิทธิ์ หลังจากคาร์ลที่ 1 แห่งโฮเอินท์ซ็อลเลิร์น (ค.ศ. 1512–1579) ถึงแก่กรรม ดินแดนนี้จึงถูกแบ่งออกให้แก่โอรสทั้งสามของพระองค์ ได้แก่- ไอเทิล ฟรีดริชที่ 4 เคานต์แห่งโฮเอินท์ซ็อลเลิร์น-เฮ็ชชิงเงิน (ค.ศ. 1545–1605)- คาร์ลที่ 2 เคานต์แห่งโฮเอินท์ซ็อลเลิร์น-ซีคมาริงเงิน (ค.ศ. 1547–1606)- คริสท็อฟแห่งโฮเอินท์ซ็อลเลิร์น-ไฮเกอร์ล็อก (ค.ศ. 1552–1592)
โฮเอินท์ซ็อลเลิร์นทางตะวันตกเฉียงใต้ของเยอรมนียังคงนับถือศาสนาคริสต์นิกายโรมันคาทอลิก ต่างจากสายราชวงศ์โฮเอินท์ซ็อลเลิร์นแห่งบรันเดินบวร์คและปรัสเซีย  โดยเคาน์ตีแห่งนี้ได้รับการยกฐานะขึ้นเป็นราชรัฐใน ค.ศ. 1623 โดยมีราชสำนักอยู่ที่ปราสาทฟรีดริชส์บวร์กคในเมืองเฮ็คคิงเงิน
ในค.ศ. 1806 ราชรัฐแห่งนี้ได้เข้าร่วมสมาพันธรัฐแห่งแม่น้ำไรน์และต่อมาได้เป็นรัฐสมาชิกของสมาพันธรัฐเยอรมัน ตั้งแต่ป ค.ศ. 1815 ถึง 1850 ในการปฏิวัติ ค.ศ. 1848 ในโฮเอินท์ซ็อลเลิร์นได้ประสบความสำเร็จในระดับหนึ่ง และเมื่อวันที่ 16 พฤษภาคม ค.ศ. 1848 เจ้าชายถูกบังคับให้ยอมรับการจัดตั้งรัฐธรรมนูญ อย่างไรก็ตาม ความขัดแย้งระหว่างฝ่ายราชวงศ์และฝ่ายประชาธิปไตยยังคงดำเนินต่อไป จนกระทั่งวันที่ 6 สิงหาคม ค.ศ. 1849 กองทัพปรัสเซียเข้ายึดครองโฮเอินท์ซ็อลเลิร์น ต่อมาเมื่อวันที่ 7 ธันวาคม ค.ศ. 1849 เจ้าชายค็อนสตันทีนได้ขายดินแดนของพระองค์ให้แก่พระเจ้าฟรีดริช วิลเฮ็ล์มที่ 4 แห่งปรัสเซียพระญาติของพระองค์และในวันที่ 12 มีนาคม ค.ศ. 1850 โฮเอินท์ซ็อลเลิร์น-เฮ็คคิงเงินได้ถูกรวมเข้าเป็นส่วนหนึ่งของราชอาณาจักรปรัสเซียพร้อมกับโฮเอินท์ซ็อลเลิร์น-ซีคมาริงเงินก่อตั้งเป็นมณฑลโฮเอินซ็อลเลิร์น

**อ้างอิง**
หมวดหมู่:รัฐในสมาพันธรัฐเยอรมันเหนือ
หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:รัฐสิ้นสภาพในประเทศเยอรมนี
หมวดหมู่:ราชรัฐในอดีต
แคตช์เวต

แคตช์เวต (catchweight) เป็นคำที่ใช้ในกีฬาต่อสู้ เช่น มวยหรือศิลปะการต่อสู้แบบผสมผสาน เพื่ออธิบายพิกัดน้ำหนัก ที่ไม่เป็นไปตามพิกัดดั้งเดิมของรุ่นน้ำหนัก ในการชกมวย แคตช์เวตจะตกลงกันก่อนที่จะชั่งน้ำหนัก ซึ่งจะทำกันหนึ่งวันก่อนการชก คำศัพท์นี้อาจใช้ใน มวยปล้ำอาชีพได้

**คำอธิบาย**
หากพูดอย่างเคร่งครัด แคชเวตในการชกมวย มีไว้สำหรับรุ่นพิกัดที่ผู้ต่อสู้ต่อสู้ไม่สามารถทำน้ำหนักได้ตามรุ่นพิกัดทั่วไป แคตช์เวตจะกำหนดขึ้นหลังจากการชั่งน้ำหนักแบบเดิมซึ่งทำขึ้นในวันแข่งขัน แต่ภายหลังได้เปลี่ยนมาเป็นก่อนวันแข่งขันหนึ่งวัน ในทำนองเดียวกัน แคตช์เวตถูกนำมาใช้หลังจากมีการขยายรุ่นน้ำหนักแบบดั้งเดิมจากแปดรุ่นเป็นสิบเจ็ดรุ่น
น้ำหนักที่ตกลงกันไว้จะนำมาใช้เพื่อตกลงกันเป็นรุ่นแคตช์เวตแบบตามธรรมเนียมปฏิบัติที่มีมีข้อจำกัดเพียงแปดรุ่นเท่านั้น และการชั่งน้ำหนักทั้งหมดจะต้องทำ "วันหรือชั่วโมง" ก่อนการแข่งขัน เหตุการณ์สำคัญทางประวัติศาสตร์ที่ชี้ให้เห็นว่าการชั่งน้ำหนักในวันแข่ง สิ้นสุดเมื่อการถือกำเนิดของโทรทัศน์ ในยุคของมูฮัมหมัด อาลี (ค.ศ. 1960-1970) โปรโมชันมวยเริ่มถ่ายทอดการชั่งน้ำหนักทางโทรทัศน์เพื่อสร้างการประชาสัมพันธ์ก่อนการชก โดยต้องมีการชั่งน้ำหนัก "หนึ่งวันก่อน" การชก
นักมวยสามารถลดน้ำหนักเพื่อชั่งน้ำหนักใน "วันก่อนการแข่งขัน" ด้วยวิธีควบคุมน้ำหนักและการฝึกซ้อมตามระบบสมัยใหม่ และสามารถเพิ่มน้ำหนักได้ใน "วัน" แข่งขัน จุดประสงค์ของแคตช์เวตคือการชดเชยความสามารถของนักมวยตัวใหญ่ในการลดน้ำหนักก่อนการชั่งน้ำหนักใน "วันก่อนการแข่งขัน" และให้น้ำหนักกลับมาเกินน้ำหนักที่กำหนดในวันแข่งขัน โดยมีผลเพียงเล็กน้อยต่อประสิทธิภาพการแข่งขัน แคตช์เวตยังมีจุดมุ่งหมายเพื่อสร้างการแข่งขันที่เท่าเทียมและป้องกันความไม่สมดุลของน้ำหนักที่อาจเป็นอันตรายต่อนักสู้ ที่สำคัญยิ่งกว่านั้น แคตช์เวตจะทำให้มั่นใจได้ว่าการต่อสู้จะไม่ถูกยกเลิกในวินาทีสุดท้ายเนื่องจากการตกลงเรื่องเวลาการชก

**ตัวอย่าง**
กรณีศึกษาที่น่าสนใจเกี่ยวกับเรื่องน้ำหนัก คือกรณีของ อาร์ตูโร กัตติ กับโจอี กามาเช ในการแข่งขันกัตติเอาชนะกามาเช อดีตแชมป์โลกด้วยการน็อกในยกที่ 2 หลังการชก ผู้จัดการของกามาเช ยื่นฟ้องโดยอ้างว่ากัตติน้ำหนักเพิ่มขึ้น 19 ปอนด์หลังการชั่งน้ำหนัก และด้วยเหตุนี้กัตติ จึงมีความได้เปรียบกามาเชอย่างมาก ส่งผลให้ กามาเชซึ่งตัวเล็กกว่ามากได้รับบาดเจ็บสาหัส หลังจากกัตติ-กามาเช คณะกรรมการมวยสากลบางแห่งเริ่มชั่งน้ำหนักนักมวยเป็นครั้งที่สอง

**อ้างอิง**
หมวดหมู่:พิกัดน้ำหนักมวย
แม่แบบ:NDLDC/PIDBAD

คู่มือการใช้งาน|content=แม่แบบนี้ใช้โดย แม่แบบ:NDLDC เพื่อติดตามว่าเมื่อใดรหัส id มีอักขระที่ไม่ใช่ตัวเลข หากต้องการค้นหาอักขระที่ไม่ใช่ตัวเลขในตัวแปรเสริม id ให้ค้นหาการรวมผ่านใน พิเศษ:บทความที่โยงมา/แม่แบบ:NDLDC/PIDBAD
เจ้าหญิงมารีอา ลุดวิกา เตเรซาแห่งบาวาเรีย

เจ้าหญิงมารีอา ลุดวิกา เตเรซาแห่งบาวาเรีย (พระนามเต็ม: มารีอา ลุดวิกา เตเรซา; 6 กรกฎาคม พ.ศ. 2415 – 10 มิถุนายน พ.ศ. 2497) เป็นเจ้าฟ้าหญิงแห่งบาวาเรีย และต่อมาเป็น ดัชเชสแห่งกาลาเบรียและกัสโตร ผ่านการเสกสมรส ผู้อ้างสิทธิ์สมเด็จพระราชินีแห่งซิซิลีทั้งสอง 

**พระประวัติ**
เจ้าหญิงฯ ประสูติเมื่อวันที่ 6 กรกฎาคม พ.ศ. 2515 เป็นพระราชธิดาใน พระเจ้าลูทวิชที่ 3 แห่งบาวาเรีย กับ  มารีอา เตรีซาแห่งออสเตรีย-เอสเต สมเด็จพระราชินีแห่งบาวาเรีย สมเด็จพระบรมชนกนาถของพระองค์ เป็นพระมหากษัตริย์รัชกาลสุดท้ายแห่งราชอาณาจักรบาวาเรีย ทั้งนั้งพระองค์เป็นพระน้องนางเธอใน เจ้าชายรูพเพ็ชลท์ มกุฎราชกุมารแห่งบาวาเรีย เป็นพระปิตุจฉา (อาหญิง) ในเจ้าชายอัลเบ็รชท์ ดยุกแห่งบาวาเรีย และมีศักดิ์เป็นพระอัยยิกา (ย่า) ในเจ้าชายฟรันซ์ ดยุกแห่งบาวาเรีย ประมุขแห่งราชวงศ์บาวาเรีย พระองค์ปัจจุบัน

**เสกสมรส**
เจ้าหญิงฯ ทรงเสกสมรสกับ เจ้าชายแฟร์ดีนันด์ ปิอุส ดยุกแห่งกัสโตร เมื่อวันที่ 31 พฤษภาคม พ.ศ. 2440 มีพระบุตร ดังนี้
#เจ้าหญิงมารีอา อันโตนีตา
#เจ้าหญิงมารีอา กรีสตีนา
#เจ้าชายรุกเกโร มาเรีย ดยุกแห่งโนโต
#เจ้าหญิงบาร์บารา มารีอา
#เจ้าหญิงลูเซีย
#เจ้าหญิงอูร์รากา

**เหรียญในพระองค์**
Dame of the Order of the Starry Cross
*Dame Grand Cross of Justice of the Sacred Military Constantinian Order of Saint George
*Dame Grand Cross of Honor and Devotion of the Sovereign Military Order of Malta
*Dame of the Order of Queen Maria Luisa

**อ้างอิง**
Geneall
2497
หมวดหมู่:เจ้าหญิงบาวาเรีย
หมวดหมู่:ราชวงศ์บูร์บง-ซิซิลีทั้งสอง
หมวดหมู่:พระราชธิดาในพระมหากษัตริย์
หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:ราชวงศ์วิทเทิลส์บัค
หมวดหมู่:เจ้าหญิงบูร์บง-ซิซิลีทั้งสอง
หมวดหมู่:ดัชเชสคาลาเบรีย
หมวดหมู่:เจ้าหญิงบูร์บง-ซิซิลีทั้งสอง

หมวดหมู่:ราชอาณาจักรซิซิลีทั้งสอง
หมวดหมู่:ราชวงศ์บูร์บง-ซิซิลีทั้งสอง
หมวดหมู่:ราชวงศ์เยอรมัน
หมวดหมู่:ราชวงศ์อิตาลี
เราะมะฎอน อิบน์ อะลาอุดดีน

เราะมะฎอน อิบน์ อะลาอุดดีน (ค.ศ. 1312―11 เมษายน ค.ศ. 1349; رمضان ابن علاء الدين) เป็น darughachi (ผู้ว่าราชการ) แห่งราชวงศ์หยวนที่หรงโจว มณฑลกวางซี ที่เป็นมุสลิมและมาจากเกาหลี เขาดำรงตำแหน่งจนกระทั่งเสียชีวิตใน ค.ศ. 1349 การมีอยู่ของเขาทราบเพียงจากคำจารึกบนหลุมศพในสุสานที่มัสยิดหฺวายเชิ่งที่กว่างโจวเท่านั้น เราะมะฎอนมีชื่อเสียงเพราะเป็นมุสลิมจากเกาหลีคนแรกที่มีการเอ่ยนามไว้p=208 แม้ว่ายังไม่เป็นที่กระจ่างว่าเขามีเชื้อสายเกาหลีหรือไม่

**ประวัติศาสตร์นิพนธ์และกลายเป็นที่นิยม**
สิ่งพิมพ์ทางวิชาการฉบับแรกที่กล่าวถึงเราะมะฎอน ชาวมุสลิมจากเกาหลีในคริสต์ศตวรรษที่ 14 คือเอกสารใน ค.ศ. 1989 เกี่ยวกับจารึกบนหลุมฝังศพของผู้นับถือศาสนาอิสลามที่เมืองกว่างโจวโดย Yang Tang และ Jiang Yongxing นักประวัติศาสตร์ชาวจีนp=67 การมีตัวตนของเราะมะฎอนกลายเป็นที่นิยมในประเทศเกาหลีใต้ใน ค.ศ. 2005 เมื่อหนังสือพิมพ์รายวัน Hankook Ilbo ตีพิมพ์เรื่องราวของ Son Sang-ha เอกอัครราชทูตประจำกระทรวงของประเทศในขณะนั้น เดินทางเยือนกว่างโจวเพื่อดูแบบจำลองจารึกของเราะมะฎอนp=67 ใน ค.ศ. 2006 เคบีเอส ช่องกระจายเสียงสาธารณะแห่งชาติเกาหลีใต้ ผลิตสารคดีเกี่ยวกับศาสนาอิสลามในเกาหลีสมัยกลางโดยมีศูนย์กลางอยู่ที่เราะมะฎอนp=68

**จารึกหลุมฝังศพ**
คำจารึกของเราะมะฎอน อิบน์ อะลาอุดดีน
ชีวิตของเราะมะฎอนรู้จักเฉพาะผ่านคำจารึกในสุสานของมัสยิดหฺวายเชิ่งที่กว่างโจว ประเทศจีน เดิมตั้งอยู่ใกล้หลุมฝังศพที่คาดว่าเป็นของซะอด์ อิบน์ อะบี วักกอศ เศาะฮาบะฮ์ของมุฮัมมัดที่เชื่อว่าเสียชีวิตในประเทศจีน คำจารึกนี้ปัจจุบันย้ายอยู่ข้างในอาคารมัสยิดp=66 ข้อความจารึกมีสองภาษา โดยที่ภาษาอาหรับตั้งอยู่ตรงกลาง และภาษาจีนคลาสสิกที่เขียนด้วยอักษรขนาดเล็กอยู่ที่ขอบpp=317–318
จารึกภาษาอาหรับเป็นข้อความที่มักพบบนจารึกหลุมฝังศพอิสลาม โดยใช้วลีจากอัลกุรอานโองการที่ 3:185 ว่า "แต่ละชีวิตนั้น จะได้ลิ้มรสแห่งความตาย" เป็นหัวข้อ จากนั้นจึงต่อด้วยอายะฮ์กุรซีทั้งหมด แล้วเพิ่มรายละเอียดเกี่ยวกับเราะมะฎอนเพียงเล็กน้อย:pp=68–70
ศาสนทูตของอัลลอฮ์กล่าวไว้เมื่อนานมาแล้วว่า "ใครที่เสียชีวิตในต่างประเทศถือว่าเสียชีวิตอย่างคนชะฮีด"efn|ฮะดีษหรือคำกล่าวของศาสดามุฮัมมัดนี้ถือเป็นสายเฎาะอีฟ ("อ่อน") ตาม  Book 6, entry 1681 ในชุดซุนันอิบน์ มาญะฮ์
หลุมศพนี้คือที่ซึ่งเราะมะฎอน อิบน์ อะลาอุดดีนเสียชีวิต ได้กลับคืนสู่พระองค์ ขอให้อัลลอฮ์ทรงประทานอภัยและเมตตาแก่เขาและ อ่านไม่ออก 
อ่านไม่ออก ผู้เยือนอะเลปโปเขียนไว้ในเดือนเราะญับ อ่านไม่ออก ในปี 751 ได้รับพรจากอัลลอฮ์
ข้อความภาษาจีนที่แนบมาระบุที่อยู่ อาชีพ และวันที่เสียชีวิตกับวันฝังศพของเราะมะฎอน
เราะมะฎอน 剌馬丹 Lámǎdān ผู้พักอาศัยแห่ง Qingxuangguan ที่ Wanping Prefecture ในเขตต้าตู เป็นชาวเกาหลี เขามีอายุสามสิบแปดปีefn|ตามการนับอายุแบบเอเชียตะวันออก และได้รับการแต่งตั้งเป็น darughachi ที่ Luchuan Prefecture ในหรงโจว มณฑลกวางซี เขาเสียชีวิตในวันที่ยี่สิบสาม เดือนสาม ปีที่เก้าของจื้อเจิ้ง 11 เมษายน ค.ศ. 1349 เขาถูกฝังในวันที่สิบแปด เดือนแปด 30 กันยายน ที่ Guihuagang ริมสะพาน Liuhua ที่ Chengbei กว่างโจว ที่ตั้งสุสานมุสลิม ได้มีการสร้างคำจารึกบนหลุมศพไว้
ตามข้อความภาษาจีนระบุว่าเราะมะฎอนเสียชีวิตในเดือนเมษายน ค.ศ. 1349 แต่ฝังที่พื้นที่ปัจจุบันในเดือนกันยายน ข้อความภาษาอาหรับระบุเดือนอิสลามที่เราะญับ ฮ.ศ. 751 ตรงกับเดือนกันยายน ค.ศ. 13504 กันยายนถึง 3 ตุลาคม ค.ศ. 1350 นั่นคือปีถัดมา ดังนั้น จึงดูเหมือนว่าตำแหน่งปัจจุบันของหลุมศพเป็นผลจากการฝังใหม่ และจารึกปัจจุบันนั้นถูกเขียนขึ้นหนึ่งปีหลังจากการฝังใหม่p=70

**อัตลักษณ์**

**หมายเหตุ**

**อ้างอิง**

**ข้อมูล===
ศาลแขวง (ประเทศญี่ปุ่น)

ศาลแขวงโตเกียว
ศาลแขวง (簡易裁判所 Summary Court) เป็นศาลยุติธรรมของประเทศญี่ปุ่น จัดอยู่ในศาลชั้นล่างมีอำนาจพิจารณาคดีมโนสาเหร่และคดีอาญาที่มีโทษเบา การพิจารณาคดีจะกระทำโดยผู้พิพากษาคนเดียว นอกเหนือจากการพิจารณาคดี ศาลแขวงยังเป็นตัวกลางไกล่เกลี่ย โดยให้ฝ่ายต่างๆที่เกี่ยวข้องพยายามแก้ไขข้อพิพาทโดยการไกล่เกลี่ย

**ภูมิหลัง**
ในอดีตขณะมีการร่างพระราชบัญญัติศาล แนวคิดเกี่ยวกับศาลแขวงไม่ได้อยู่ในร่างกฎหมาย เนื่องจากต้องการให้ศาลมีความเป็นองค์เดียวกันมากที่สุด แต่เนื่องจากรัฐธรรมนูญกำหนดให้ต้องมีหมายศาลเพื่อบังคับใช้กฎหมายในคดีอาญา โดยเฉพาะในชั้นสอบสวน จึงเกิดความกังวลว่าหากไม่มีผู้พิพากษาอยู่ใกล้สถานีตำรวจ เจ้าหน้าที่จะไม่สามารถตอบสนองได้ทันเวลาเมื่อมีเหตุจำเป็นเร่งด่วน จึงมีการเรียกร้องให้มีการจัดตั้งศาลคดีอาญาใกล้สถานีตำรวจ อีกด้านหนึ่งก็มีความจำเป็นต้องมีศาลที่ใกล้ชิดประชาชนและสามารถพิจารณาคดีแพ่ง เช่น การไกล่เกลี่ยค่าเสียหายเล็กน้อย เพื่อตอบสนองความต้องการทั้งสองข้อนี้ จึงมีการจัดตั้งศาลแขวงมากมายทั่วประเทศ
ปัจจุบัน ญี่ปุ่นมีศาลแขวงจำนวน 438 แห่ง ทั้งนี้ ประเทศญี่ปุ่นเคยมีศาลแขวงจำนวนมากถึง 575 แห่งในปี 1987

**คดีในเขตอำนาจของศาลแขวง**
มาตรา 33 แห่งพระราชบัญญัติศาล ระบุให้ศาลแขวงมีอำนาจในการพิจารณาคดีชั้นต้นในกรณีดังนี้:- คดีความแพ่งที่มีทุนทรัพย์ไม่เกิน 1.4 ล้านเยน ยกเว้นคดีที่เกี่ยวข้องกับกฎหมายการบริหารราชการ (行政事件訴訟)- คดีความอาญาที่ศาลแขวงมีอำนาจพิจารณาแต่เพียงผู้เดียว
** คดีที่มีบทลงโทษไม่เกินโทษปรับ หรือมีบทโทษสถานเบา เช่น การกักขัง- คดีความอาญาที่ศาลแขวงและศาลแขวงมีอำนาจพิจารณาร่วมกัน
** คดีที่สามารถลงโทษโดยการปรับ
** การพนันเป็นนิสัย, ลักลอบเปิดสถานที่เล่นการพนัน
** การยักยอกทรัพย์, การรับซื้อของโจร ฯลฯ
ศาลแขวงไม่สามารถตัดสินลงโทษจำคุก หรือลงโทษที่สูงกว่าการกักขัง อย่างไรก็ตาม ศาลแขวงสามารถตัดสินลงโทษจำคุกได้ไม่เกินสามปีในคดีบางประเภท เช่นการบุกรุกเคหสถาน (รวมถึงพยายามบุกรุก), การพนันที่เป็นนิสัย, การลักลักทรัพย์ (รวมถึงพยายามลักทรัพย์), การยักยอกทรัพย์, การรับซื้อของโจร หรือการกระทำผิดตามกฎหมายอื่น หากศาลแขวงเห็นว่าจำเลยควรได้รับโทษที่สูงกว่าอำนาจของศาลแขวง (เห็นว่าควรลงโทษจำคุกเกินสามปี) จะต้องส่งต่อคดีไปยังศาลภาค (地方裁判所)
หากจำเลยหรือโจทย์ไม่เห็นด้วยกับคำตัดสินของศาลภาคในท้องที่ สามารถยื่นอุทธรณ์ขึ้นสู่ชั้นศาลสูงในท้องที่

**ผู้พิพากษาศาลแขวง**
ในปัจจุบัน ตำแหน่งผู้พิพากษาศาลแขวง (簡易裁判所判事) มีจำนวนทั้งสิ้น 806 อัตรา คัดเลือกโดยการจัดสอบเป็นการภายใน ซึ่งส่วนมาก ผู้เข้าสอบสนามนี้มักเป็นผู้สอบไม่ผ่านเนติบัณฑิต นักวิชาการด้านกฎหมาย หรือเจ้าหน้าที่ธุรการศาล เป็นต้น นอกจากนี้ ผู้พิพากษาศาลภาคหรือศาลสูงเมื่อใกล้เกษียณหรือเมื่อเกษียณที่อายุ 65 ปี ก็มักจะสอบเป็นผู้พิพากษาศาลแขวงใกล้บ้านของตนเอง เนื่องจากผู้พิพากษาศาลแขวงจะเกษียณที่อายุ 70 ปี

**อ้างอิง**
หมวดหมู่:องค์กรตุลาการญี่ปุ่น
เถี่ยกวานอิน

ใบชาเถี่ยกวานอิน (ซ้าย) และชาที่ชงใส่ถ้วย (ขวา)
ใบชาเถี่ยกวานอินก่อนการชง
เถี่ยกวานอิน (p=tiěguānyīn) หรือ ทิกวนอิม เป็นชาแบบกึ่งหมักชนิดหนึ่ง ในชาจีนในความหมายกว้าง ๆ ถือเป็นชาอูหลงชนิดหนึ่ง ตราสินค้าที่เป็นที่รู้จักได้แก่ "อานซีเถี่ยกวานอิน" (安溪鐵觀音) ที่ผลิตในเขตอานซี เมืองเฉวียนโจว มณฑลฝูเจี้ยน ประเทศจีน และ "มู่จ้าเถี่ยกวานอิน" (木柵鐵觀音) ที่ผลิตขึ้นแถวเขตเหวินซาน นครไทเป ถือเป็นหนึ่งในสิบชาชั้นยอดของจีน

**ภาพรวม**
ใบชาดิบโดยทั่วไปเก็บเกี่ยวจากต้นชาพันธ์ที่เรียกว่าเถี่ยกวานอิน ซึ่งเป็นพันธุ์ไม้สวนที่มีต้นกำเนิดในเขตอานซี เมืองเฉวียนโจว มณฑลฝูเจี้ยน และกล่าวกันว่าพี่น้องจาง ไหน่เฉียนเป็นผู้นำต้นชาและวิธีการผลิตชาจากอานซีมายังไต้หวันในรัชสมัยของจักรพรรดิกวางซวี่ในช่วงปลายยุคราชวงศ์ชิง แม้ว่าจะเป็นตราสินค้าที่รู้จักกันดี แต่ยอดผลิตคิดเป็นเพียง 5% ของชาอูหลงทั้งหมดที่ผลิต เนื่องจากเป็นชาประเภทกึ่งหมัก จึงต้องหมักในระดับหนึ่งด้วยเอนไซม์ ออกซิไดซ์ในใบชาเอง จากนั้นจึงคั่วเพื่อหยุดการหมัก จากนั้นจึงผ่านกระบวนการที่เรียกว่าการกลิ้งใบชา รวมถึงการคั่วและอบแห้ง ใบชาจะถูกม้วนอย่างแรงเพื่อให้ใบชาม้วนงอและมีพื้นผิวมันคล้ายเหล็ก หรือเหมือนทาด้วยน้ำมัน
มีรสชาติที่เข้มข้นเต็มที่ แต่ก็ยังมีรสหวานติดคอ กลิ่นหอมหวานบริสุทธิ์ ได้ถูกนำมาเปรียบเทียบกับกลิ่นหอมของน้ำผึ้ง กล้วยไม้ หรือ หอมหมื่นลี้ หรือดอกไม้อย่างลูกท้อ สีของชาที่ชงแล้ว (สีฟ้าอ่อน) จะมีสีทอง จนถึงสีเหลืองส้มอ่อน
นอกจากนี้ยังกล่าวกันว่ามีประสิทธิผลในการบรรเทาอาการท้องผูก และ การไหลเวียนโลหิตไม่ดีอีกด้วย ในช่วงต้นศตวรรษที่ 20 ชานี้ ได้รับรางวัลชนะเลิศจากการแข่งขันชาภายนอกประเทศจีน และกลายเป็นแบรนด์ยอดนิยมทั่วโลก ในญี่ปุ่น ถูกนำมาใช้เป็นใบชาผสมชนิดหนึ่งเมื่อ บริษัทอิโตเอ็ง เปิดตัวชาอูหลงชนิดกระป๋องเป็นครั้งแรก ทำให้ชื่อเสียงของเถี่ยกวานอินเริ่มเป็นที่รู้จักในญี่ปุ่นในช่วงทศวรรษ 1980 ชาอูหลงทองคำ (อาหารเพื่อสุขภาพ) ที่บริษัทอิโตเอ็งออกจำหน่ายในเดือนเมษายน 2015 มีส่วนประกอบของชาพันธุ์นี้ถึง 60%

**อ้างอิง**
หมวดหมู่:เฉวียนโจว
หมวดหมู่:ชาจีน
หมวดหมู่:ชาอูหลง
ชาอูหลงต้งติ่ง

ชาอูหลงต้งติ่ง (p=dòngdǐng wūlóngchá) เป็นชาไต้หวันที่จัดอยู่ในประเภทชาอูหลง เป็นชาชนิดหนึ่งที่มีประวัติศาสตร์ยาวนานที่สุดในไต้หวัน暮らし

**ภาพรวม**
เดิมเป็นชื่อชาอูหลงชนิดหนึ่งที่เพาะบนไหล่เขา ทางทิศตะวันออกของตำบลหลูกู่ เทศมณฑลหนานโถว ของไต้หวัน ปัจจุบันได้รับการเพาะปลูกอย่างแพร่หลายทั่วไต้หวัน และได้รับการยอมรับว่าเป็นชาอูหลงที่เป็นเอกลักษณ์ของไต้หวัน มีรสชาติคล้ายกับ ชาเขียว แต่เนื่องจากวิธีการให้ความร้อนใบชาแตกต่างจากชาญี่ปุ่น จึงมีกลิ่นหอมสดชื่นที่เป็นเอกลักษณ์
กล่าวกันว่าต้นกำเนิดของชาอูหลงต้งติ่งนั้นย้อนกลับไปถึงกลาง ศตวรรษที่ 19 เมื่อจวี่เหริน (บุคคลที่ผ่านการสอบวัดการสอบขุนนางระดับท้องถิ่น) ชื่อหลิน เฟิ่งฉือ (林鳳池) ได้นำต้นกล้าชามาจากแผ่นดินใหญ่และปลูกไว้ในเขตภูเขาต้งติ่งของไต้หวัน อย่างไรก็ตาม ชาชนิดนี้ได้รับการยอมรับว่าเป็นตัวแทนของไต้หวันใน ปี 1970 เมื่อมีการส่งเสริมนโยบายการเปิดเสรีทางเศรษฐกิจ และพื้นที่ภูเขาต้งติ่งได้รับเลือกให้เป็นพื้นที่ต้นแบบสำหรับการพัฒนาและปลูกชาเพื่อการส่งออก ภาครัฐและเอกชนร่วมกันสร้างตราสินค้าชาอูหลงต้งติ่ง
เมื่อเข้าสู่ช่วงทศวรรษปี 1980 เทคนิคการชงชาได้รับการพัฒนาขึ้น ส่งผลให้ชามีคุณภาพดียิ่งขึ้น และมีการพัฒนาพันธุ์ชาใหม่ ๆ ขึ้น เช่น ชาจินเซวียน (金萱茶) ซึ่งมีกลิ่นวานิลลาโดยไม่ได้เติมแต่งรสชาติ ชาซื่อจี้ชุน (四季春種) ซึ่งมีกลิ่นเขียว และพันธุ์ ชุ่ยยวี่(翠玉茶) ซึ่งมีกลิ่นเขียว การสร้างตราสินค้าชาอูหลงต้งติ่งประสบความสำเร็จอย่างต่อเนื่อง และตอนนี้ได้รับความนิยมไม่เพียงแต่ในไต้หวันเท่านั้น แต่ยังรวมถึงในประเทศญี่ปุ่นด้วย

**สรรพคุณ**
ว่ากันว่าชาอู่หลงต้งติ่งมีประสิทธิภาพต่อต้านอาการแพ้เกสรดอกไม้ได้ เพราะมีสารคาเทชินที่ถูกเมทิลเลชัน จำนวนมาก ซึ่งช่วยระงับอาการภูมิแพ้ได้
ตามการศึกษาร่วมกันของสถานีวิจัยผักและชาขององค์การวิจัยการเกษตรและอาหารแห่งชาติ มหาวิทยาลัยชิซึโอกะ มหาวิทยาลัยคิวชู และมหาวิทยาลัยอื่น ๆ พบว่า 3-O-methylgalloly-epigallocatechin (C-1) และ 4-O-methylgalloly-epigallocatechin (C-2) ที่มีอยู่ในชาอูหลงต้งติ่งมีประสิทธิภาพในการต่อต้านภูมิแพ้ได้ดีกว่า epigallocatechin gallate ของคาเทชินในชาทั่วไป花粉 อย่างไรก็ตาม การวิเคราะห์นี้ได้ดำเนินการกับชาที่ทำจากต้นชาพันธุ์ชิงซินต้าโหย่ว (青心大有) และพันธ์ต้าเย่อูหลง (大葉烏龍) ไม่ได้หมายความว่าชาอูหลงต้งติ่งมีฤทธิ์ต่อต้านอาการแพ้ แต่ ชาภูเขาสูง หรือ ชาเปาจ่งเหวินซาน ก็ให้ผลเช่นเดียวกัน ตราบใดที่ทำจากต้นชาพันธุ์เดียวกัน花粉

**อ้างอิง**
หมวดหมู่:ชาไต้หวัน
หมวดหมู่:ชาอูหลง
ชาภูเขาสูง

ไฟล์:高山茶_3.jpg|right|thumb|250x250px| ชาภูเขาสูงอาหลี่ซานใส่ในถุงชา
ไฟล์:Tea_plantation_Alishan.jpg|right|thumb|250x250px| ไร่ชาในอาหลี่ซาน
ชาภูเขาสูง (p=gāoshānchá) หรือ ชาภูเขาสูงไต้หวัน (台灣高山茶) เป็นชาไต้หวันชนิดหนึ่งUMK
เป็นคำทั่วไปสำหรับชาที่ปลูกบนภูเขาของไต้หวันที่ระดับความสูงมากกว่า 1,000 เมตร海外   ในภูเขาเหล่านี้ความแตกต่างของอุณหภูมิระหว่างกลางวันและกลางคืนมีมาก และความชื้นก็สูง ทำให้มีหมอกมากในตอนเช้า ซึ่งช่วยปลูกใบชาคุณภาพสูงได้海外
เมื่อเปรียบเทียบกับชาอูหลงต้งติ่ง ซึ่งเป็นชาที่รู้จักกันดีในไต้หวัน ชาชนิดนี้มีรสชาติเบากว่า และได้เข้ามาแทนที่ชาอูหลงต้งติ่งในฐานะชาที่เป็นกระแสหลักในไต้หวันตั้งแต่ช่วงทศวรรษ 1980and
ชาภูเขาสูงมีอยู่หลายประเภท โดยแต่ละประเภทจะมีรสชาติที่แตกต่างกัน ขึ้นอยู่กับวิธีการหมักUMK
ชาชนิดนี้เป็นชาอีกประเภทหนึ่งที่ใช้กรรมวิธีเดียวกับชาอูหลงตงติ้ง แต่ปลูกที่ระดับความสูงกว่า 1,000 เมตรand

**อ้างอิง**
หมวดหมู่:ชาอูหลง
หมวดหมู่:ชาไต้หวัน
หมวดหมู่:อาหารหมักดอง
หมวดหมู่:องค์กรตุลาการญี่ปุ่น

หมวดหมู่:รัฐบาลญี่ปุ่น
หมวดหมู่:กฎหมายญี่ปุ่น
หมวดหมู่:องค์กรตุลาการแบ่งตามประเทศ
หมวดหมู่:องค์กรตุลาการแบ่งตามประเทศ

หมวดหมู่:องค์กรตุลาการ
หมวดหมู่:รัฐบาลแบ่งตามประเทศ
หมวดหมู่:กฎหมายจำแนกตามประเทศ
หมวดหมู่:เจ้าชายซิซิลี

หมวดหมู่:เจ้าชาย
หมวดหมู่:เจ้าชายอิตาลี
หมวดหมู่:ราชวงศ์อิตาลี
หมวดหมู่:ราชวงศ์บูร์บง-ซิซิลีทั้งสอง
หมวดหมู่:เจ้าชายบูร์บง-ซิซิลีทั้งสอง

หมวดหมู่:เจ้าชาย
หมวดหมู่:เจ้าชายอิตาลี
หมวดหมู่:ราชวงศ์อิตาลี
หมวดหมู่:ราชวงศ์บูร์บง-ซิซิลีทั้งสอง
ราชรัฐอชัฟเฟินบวร์ค

ราชรัฐอชัฟเฟินบวร์ค (Fürstentum Aschaffenburg) เป็นราชรัฐแห่งหนึ่งของจักรวรรดิโรมันอันศักดิ์สิทธิ์ ก่อตั้งขึ้นใน ค.ศ. 1803 และหลังจากการล่มสลายของจักรวรรดิใน ค.ศ. 1806 ก็กลายเป็นส่วนหนึ่งของสมาพันธรัฐแห่งแม่น้ำไรน์โดยตั้งอยู่ระหว่าง ค.ศ. 1806 ถึง 1810 เมืองหลวงของรัฐคืออชัฟเฟินบวร์ค 
ภายหลังการการเวรคืนอัครมุขนายกไมนทซ์ใน ค.ศ. 1803 คาร์ล เทโอดอร์ ฟ็อน ดาลแบร์คได้รับการชดเชยด้วยการครอบครองดินแดนราชรัฐอชัฟเฟินบวร์คและราชรัฐเรเกินส์บวร์ครวมถึงเคาน์ตีเว็ทซ์ลาร์ นอกจากตัวเมืองอัชัฟเฟินบวร์คแล้ว ราชรัฐอชัฟเฟินบวร์คยังรวมถึงเมืองคลิงเงินแบร์ค, โลร์, เอาเฟเนา, ชตัดท์โปรเซลเทิน, ออร์บและเอารา
ใน ค.ศ. 1806 หลังจากการล่มสลายของจักรวรรดิโรมันอันศักดิ์สิทธิ์ราชรัฐอชัฟเฟินบวร์คได้เข้าร่วมสมาพันธรัฐแห่งแม่น้ำไรน์  ต่อมาใน ค.ศ. 1810 จักรพรรดินโปเลียนที่ 1 ทรงมอบราชรัฐเรเกินส์บวร์คให้แก่ราชอาณาจักรบาวาเรียเพื่อเป็นการแลกเปลี่ยน ดาลแบร์กได้รับดินแดนฮาเนาและฟุลดาเป็นการชดเชย ดาลแบร์กจึงรวมดินแดนที่เหลืออยู่ ได้แก่ อัชัฟเฟินบวร์ก, นครแฟรงก์เฟิร์ต, เวทซ์ลาร์, ฮานาว และฟุลดา เป็นรัฐเดียวกันภายใต้ชื่อแกรนด์ดัชชีแฟรงก์เฟิร์ตโดยราชรัฐอชัฟเฟินบวร์คกลายเป็นส่วนหนึ่งของแกรนด์ดัชชีดังกล่าว อย่างไรก็ตาม เมืองอชัฟเฟินบวร์คยังคงเป็นที่พำนักของดาลแบร์ก ต่อมาดินแดนของราชรัฐอชัฟเฟินบวร์คถูกผนวกเข้าเป็นส่วนหนึ่งของราชอาณาจักรบาวาเรียใน ค.ศ. 1814 

**อ้างอิง**
 Cite book |last=Köbler |first=Gerhard |title=Historisches Lexikon der deutschen Länder |url=https://archive.org/details/historischeslexi0000kobl |publisher=Verlag C. H. Beck |year=1988 |isbn=3-406-33290-0 |location=Munich |pages= 639 |language=de
หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:รัฐบริวารในมหาสงครามฝรั่งเศส
หมวดหมู่:ราชรัฐในอดีต
หมวดหมู่:รัฐฉิน

หมวดหมู่:รัฐสิ้นสภาพในประเทศจีน
หมวดหมู่:รัฐในยุควสันตสารท
หมวดหมู่:รัฐจีนโบราณ
หมวดหมู่:ราชาธิปไตยในอดีต
ฮิโรโอมิ โทซากะ

ฮิโรโอมิ โทซากะ (Hiroomi Tosaka) หรือ โอมิ (ØMI) เป็นนักร้อง และนักแสดงชาวญี่ปุ่น เขาเป็นนักร้องของวงซังไดเมะ เจโซลบราเธอร์ส เขาเข้าร่วมวงหลังจากเป็นผู้ชนะในการแข่งขัน "โวคอลแบทเทิล ออดิชั่น ครั้งที่ 2"(Vocal Battle Audition 2) ร่วมกับริวจิ อิมาอิจิ 
เขาได้เปิดตัวฐานะนักแสดงใน ภาพยนตร์เรื่อง Hot Road ปี 2014 ซึ่งทำให้เขาได้รับรางวัล "นักแสดงหน้าใหม่แห่งปี" ที่งานรางวัลเจแปนอะแคเดมีฟิล์ม ครั้งที่ 38 ในปี 2019 เขาได้แสดงเรื่อง Snow Flower (Yuki no Hana) เป็นภาพยนตร์โรแมนติกที่สร้างจากเพลงอันโด่งดังที่ชื่อเดียวกันกับของมิกะ นาคาชิมะ
ในปี 2017 เขาได้เปิดตัวฐานะนักร้องเดี่ยวด้วยดิจิทัลซิงเกิล "Wasted Love" ในขณะที่ยังเป็นสมาชิกซังไดเมะ เจโซลบราเธอร์ส สำหรับกิจกรรมเดี่ยวของเขาใช้ชื่อ HIROOMI TOSAKA ในเดือนเมษายน 2019 เขาได้ปล่อยเพลง Blue Sapphire เป็นเพลงประกอบภาพยนตร์อนิเมะ ยอดนักสืบจิ๋วโคนัน: ศึกชิงอัญมณีสีคราม รวมอยู่ในซิงเกิล "Supermoon ที่ปล่อยเมื่อวันที่ 10 เมษายน
เมื่อวันที่ 20 กุมภาพันธ์ 2021 เขาได้ย้ายโปรเจคเดี่ยวไปยังบริษัทซีดีแอล เอนเตอร์เทนเมนต์ (ภายใต้ค่ายแอลดีเอชเรคคอร์ดส) ของเขาเอง ซึ่งสามารถผลิตผลงานด้วยตัวเองได้ และได้เปลี่ยนชื่อในวงการในฐานะนักร้องเดี่ยวเป็น ØMI (โอมิ)
เมื่อวันที่ 15 ตุลาคม 2021 เขาได้ปล่อยดิจิทัลซิงเกิล "ANSWER ... SHINE" มีเพลง "You (Prod. SUGA of BTS)" ที่โปรดิวซ์โดยชูกา จากวงบีทีเอส ได้อันดับชาร์จเพลงยอดนิยมของ iTunes ใน 42 ประเทศและภูมิภาคทั่วโลก และได้อันดับที่ 3 ในชาร์จยอดขายดิจิทัลเพลงประจำสัปดาห์ของบิลบอร์ด

**ผลงานเพลง**
การจัดอันดับสูงสุดในการจัดอันดับรายสัปดาห์ของออริก้อน 

**ดิจิทัลซิงเกิล**

**ซิงเกิล**

**อัลบั้ม**

**อีพี**

**เพลงเดี่ยวอื่นๆ**

**ดีวีดี**

**การทำงานร่วมกัน**

**การแสดงสด**

**ผลงานการแสดง**

**รายการโทรทัศน์**

**ละครโทรทัศน์**

**ภาพยนตร์**

**หนังสือภาพ**

**รางวัล**

**อ้างอิง**

**แหล่งข้อมูลอื่น**
  ØMI | 三代目J SOUL BROTHERS from EXILE TRIBE OFFICIAL WEBSITE - เว็บไซต์วงทางการ-  ØMI オフィシャルサイト - เว็บไซต์วงทางการ- ØMI- ØMI- ØMI- 登坂广臣HiroomiTosaka
หมวดหมู่:แอลดีเอช
หมวดหมู่:ซังไดเมะ เจโซลบราเธอร์ส
หมวดหมู่:เอ็กไซล์ไทรบ์
หมวดหมู่:บุคคลที่เกิดในปี พ.ศ. 2530
หมวดหมู่:นักร้องชายญี่ปุ่น
หมวดหมู่:นักแสดงชายชาวญี่ปุ่น
หมวดหมู่:บุคคลจากมหานครโตเกียว
หมวดหมู่:บุคคลที่ยังมีชีวิตอยู่
วัลต์เตริ โบตตัส

วัลต์เตริ วิกโตร์ โบตตัส (italic=no, pron; เกิด 28 สิงหาคม ค.ศ. 1989) เป็นนักแข่งรถชาวฟินแลนด์ ปัจจุบันเป็นนักขับสำรองในการแข่งขันฟอร์มูลาวันให้แก่เมอร์เซเดส โบตตัสเข้าร่วมการแข่งขันฟอร์มูลาวันตั้งแต่ฤดูกาล 2013 ถึง 2024 โดยทำผลงานได้ดีที่สุดด้วยอันดับรองชนะเลิศการชิงแชมป์โลกประเภทนักขับถึงสองสมัยในฤดูกาล 2019 และ 2020 กับเมอร์เซเดส เขาชนะการแข่งขันกรังด์ปรีซ์ด้วยกันทั้งสิ้น wins รายการ ตลอดการแข่งขัน 12 ฤดูกาล
โบตตัสเกิดและเติบโตที่เมืองนัสโตลา เขาเริ่มแข่งรถคาร์ตเมื่ออายุหกขวบ ก่อนจะศึกษาวิศวกรรมยานยนต์ในระดับอาชีวศึกษา และเข้ารับราชการทหารจนครบกำหนด โบตตัสเลื่อนขั้นสู่รายการฟอร์มูลาระดับรองใน ค.ศ. 2007 เขาชนะการแข่งขันรายการแรกที่ฟอร์มูลาเรอโน เอ็นอีซี ฤดูกาล 2008 และชนะรายการฟอร์มูลาเรอโนยูโรคัพด้วยคะแนนสามแต้มนำหน้าผู้ได้อันดับรองชนะเลิศ แดเนียล ริกคาร์โด ซึ่งทั้งสองรายการเขาลงแข่งให้แก่โมโตพาร์ก เขายังชนะการแข่งขันมาสเตอส์ออฟฟอร์มูลาทรีติดต่อกันในฤดูกาล 2009 และ 2010 กับอาแอร์เต ก่อนที่เขาจะชนะรายการจีพีทรีซีรีส์ ฤดูกาล 2011 โบตตัสเซ็นสัญญาเข้าแข่งขันฟอร์มูลาวันกับวิลเลียมส์ในฤดูกาล 2013 โดยจับคู่กับ ปัสตอร์ มัลโดนาโด หลังจากที่เขาเป็นนักขับทดสอบให้แก่ทีมมาสองฤดูกาล เขาเข้าแข่งขันรายการแรกที่ออสเตรเลียนกรังด์ปรีซ์ เขาจบการแข่งขันฤดูกาล 2014 ด้วยอันดับที่สี่ในการชิงแชมป์โลก และได้อันดับบนโพเดียมแรกในอาชีพที่ออสเตรียนกรังด์ปรีซ์ โบตตัสขึ้นโพเดียมด้วยกันทั้งสิ้นเก้าครั้งตลอดการแข่งขันสี่ฤดูกาลกับวิลเลียมส์
โบตตัสเซ็นสัญญากับเมอร์เซเดสในฤดูกาล 2017 เพื่อมาแทนที่ นีโค ร็อสแบร์ค ซึ่งอําลาวงการไป โดยได้จับคู่กับ ลูวิส แฮมิลตัน เขาได้ตำแหน่งโพลแรกที่บาห์เรนและชนะการแข่งขันรายการแรกที่รัสเซีย ตามมาด้วยชัยชนะที่ออสเตรียและอาบูดาบี ส่งผลให้เขาได้อันดับที่สามในการชิงแชมป์โลก เขาไม่ชนะการแข่งขันใดเลยในฤดูกาล 2018 ก่อนที่เขาจะได้อันดับรองชนะเลิศตามหลังแฮมิลตันในการชิงแชมป์โลกทั้งฤดูกาล 2019 และ 2020 เขาชนะการแข่งขันสุดท้ายกับเมอร์เซเดสที่เตอร์กิชกรังด์ปรีซ์ในฤดูกาล 2021 และออกจากทีมหลังสิ้นสุดฤดูกาล โดยเขามีส่วนร่วมให้ทีมได้ตำแหน่งแชมป์โลกประเภทผู้ผลิตติดต่อกันห้าฤดูกาล เขาเข้าร่วมอัลฟาโรเมโอในฤดูกาล 2022 และรักษาที่นั่งต่อได้ในฤดูกาล 2023 เขาไม่ได้คะแนนชิงแชมป์โลกเลยในฤดูกาล 2024 กับทีมที่ปรับภาพลักษณ์ใหม่เป็นเซาเบอร์ โบตตัสกลับมายังเมอร์เซเดสอีกครั้งในฐานะนักขับสำรอง
โบตตัสมีผลงานชนะเลิศในการแข่งขัน wins ครั้ง ได้ตำแหน่งโพล poles ครั้ง ทำรอบได้เร็วที่สุด fastestlaps ครั้ง และมีอันดับบนโพเดียม podiums ครั้งในการแข่งขันฟอร์มูลาวัน เขาครองสถิตินักขับที่มีคะแนนมากที่สุดโดยไม่ได้รับตำแหน่งแชมป์โลกประเภทนักขับ ( คะแนน)

**สถิติการแข่งรถคาร์ต**

**สรุปอาชีพนักแข่งรถคาร์ต**

**สถิติการแข่งรถ**

**สรุปอาชีพนักแข่งรถ**
 หมายเหตุ-  เนื่องจากโบตตัสเป็นนักแข่งรับเชิญ จึงไม่มีสิทธิ์สะสมคะแนนชิงแชมป์

**ผลการแข่งขันฟอร์มูลาวัน**
(คำสำคัญ) (การแข่งขันที่กำหนดเป็น ตัวหนา หมายถึงนักขับได้ตำแหน่งโพล; การแข่งขันที่กำหนดเป็น ตัวเอียง หมายถึงนักขับทำรอบได้เร็วที่สุด)
 หมายเหตุ-  ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน

**อ้างอิง**

**แหล่งข้อมูลอื่น**
  วัลต์เตริ โบตตัส สรุปอาชีพนักแข่งรถที่ไดร์เวอร์ดีบี.คอม
หมวดหมู่:นักแข่งรถชาวฟินแลนด์
หมวดหมู่:นักแข่งรถสูตรหนึ่งชาวฟินแลนด์
พราวมุก

พราวมุก เป็นละครโทรทัศน์ไทยแนวจินตนิยม กำกับการแสดงโดยสรัสวดี วงศ์สมเพ็ชร นำแสดงโดยณวัสน์ ภู่พันธัชสีห์และนลินทิพย์ สกุลอ่องอำไพ ดัดแปลงจากนิยายชื่อเดียวกันของ ผักบุ้ง ออกอากาศทางช่อง 3 เอชดีทุกคืนวันจันทร์และวันอังคาร ตั้งแต่วันที่ 10 พฤษภาคม ถึง 5 กรกฎาคม พ.ศ. 2564 ละครเรื่องนี้ถือเป็นการร่วมงานกันครั้งที่สองของผู้กำกับและนักแสดงนำทั้ง 2 คน ต่อจากละครเรื่อง "ตราบาปสีชมพู" เมื่อปี พ.ศ. 2561 หลังจากละครออกอากาศแล้วก็ติดอันดับการค้นหายอดนิยมในทวิตเตอร์ของประเทศไทย

**นักแสดง**

**อ้างอิง**
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ที่กำกับโดย สรัสวดี วงศ์สมเพ็ชร
การชกต่อยในฮอกกี้น้ำแข็ง

ไฟล์:Chi-wbs14 rd (39732309584).jpg|thumb|upright=1.2|เนธัน ออยสตริก (ซ้าย) จากทีมชิคาโกวูฟส์ กับเนธัน สมิธ (ขวา) จากทีมวิลค์สแบรี/สแครนตันเพนกวินส์ กำลังชกต่อยกันในคาลเดอร์คัพ 2008 รอบชิงชนะเลิศ โดยมีไลน์แมนคอยดูอยู่ด้านหลังพวกเขา
การชกต่อยถือเป็นสิ่งที่ทำสืบต่อกันมาที่ได้รับการยอมรับในวงการฮอกกี้น้ำแข็งของทวีปอเมริกาเหนือ โดยมีประวัติศาสตร์อันยาวนานที่ครอบคลุมทั้งการแข่งสมัครเล่นและอาชีพในหลายระดับ ตลอดจนการชกต่อยแบบรายบุคคลที่มีชื่อเสียง ที่การชกต่อยอาจเกิดขึ้นโดยมือวิวาทหรือ "กูน" (goon; bagarreur) ซึ่งเป็นผู้เล่นที่มีบทบาทในการชกต่อยและข่มขู่ ในทีมที่กำหนด รวมถึงถูกควบคุมโดยระบบกฎเกณฑ์ที่ไม่ได้เขียนไว้ ที่ผู้เล่น, ผู้ฝึกสอน, กรรมการ และสื่อมวลชนเรียกว่า "กฎเกณฑ์" ทั้งนี้ การชกต่อยบางครั้งเกิดขึ้นโดยทันที ในขณะที่บางครั้งผู้เข้าร่วมก็วางแผนไว้ล่วงหน้า แม้ว่าฝ่ายกรรมการจะยอมให้มีการชกต่อยระหว่างการแข่งฮอกกี้ แต่พวกเขาก็กำหนดบทลงโทษต่าง ๆ ให้กับผู้เล่นที่ทะเลาะวิวาทด้วยเช่นกัน
ในบรรดากีฬาประเภททีมระดับมืออาชีพของทวีปอเมริกาเหนือ อย่างแนชันแนลฮอกกีลีก (NHL) และลีกอาชีพรองส่วนใหญ่ในอเมริกาเหนือจะไม่ไล่ผู้เล่นออกทันทีหากทะเลาะกัน (แม้ว่าอาจทำเช่นนั้นหากมีการละเมิดกฎที่รุนแรงกว่าในการทะเลาะวิวาท) แต่ลีกฮอกกี้หลัก ๆ ของทวีปยุโรปและวิทยาลัยจะทำเช่นนั้น รวมถึงอาจมีการเพิ่มโทษแบนหลายเกมนอกเหนือไปจากการไล่ผู้เล่นออกอีกเช่นกัน ดังนั้น การชกต่อยส่วนใหญ่จึงเกิดขึ้นในแนชันแนลฮอกกีลีกและลีกอาชีพอื่น ๆ ในทวีปอเมริกาเหนือ ส่วนการชกต่อยในฮอกกี้น้ำแข็งหญิงนั้นเกิดขึ้นไม่บ่อยนักแต่ก็ไม่ใช่เรื่องแปลกใหม่
การเล่นทางกายภาพในฮอกกี้ ซึ่งประกอบด้วยเทคนิคที่อนุญาต เช่น เช็กกิง และเทคนิคที่ห้าม เช่น การตีศอก, ไฮ-สติกกิง และครอส-เช็กกิง มีส่วนเชื่อมโยงกับการชกต่อย ซึ่งแม้ว่ากีฬาชนิดนี้มักจะถูกวิพากษ์วิจารณ์บ่อยครั้ง แต่ก็ถือเป็นจุดดึงดูดที่สำคัญสำหรับกีฬาชนิดนี้ และแฟน ๆ บางส่วนก็เข้าชมการแข่งเพื่อรับชมการชกต่อยเป็นหลัก นอกจากนี้ บรรดาผู้ที่แก้ต่างการชกต่อยในฮอกกี้กล่าวว่าการกระทำดังกล่าวช่วยป้องกันการเล่นรุนแรงประเภทอื่น ๆ ได้ รวมถึงช่วยให้ทีมต่าง ๆ ได้ปกป้องผู้เล่นตัวเก่งของตน ตลอดจนสร้างความรู้สึกเป็นน้ำหนึ่งใจเดียวกันระหว่างเพื่อนร่วมทีม ส่วนการถกเถียงเรื่องการอนุญาตให้มีการชกต่อยในฮอกกี้น้ำแข็งยังคงดำเนินต่อไป แม้ว่าการชกต่อยในเกมอาจมีผลกระทบด้านลบ เช่น พวกมือวิวาทที่หนักกว่า (หรือ "พวกเฮฟวีเวต") จะทำการน็อกกันและกัน แต่ผู้บริหารในระดับอาชีพก็ไม่มีแผนที่จะกำจัดการชกต่อยออกไปจากเกม เนื่องจากผู้เล่นส่วนใหญ่มองว่าเป็นสิ่งซึ่งขาดเสียมิได้ โดยแฟน ๆ และผู้เล่นส่วนใหญ่ คัดค้านการขจัดการชกต่อยจากการแข่งฮอกกี้ระดับอาชีพ แต่ฝ่ายต่อต้านการชกต่อยยังคงมีอยู่มาก และความพยายามในการขจัดการชกต่อยยังคงมีอยู่ต่อไป

**เชิงอรรถ**

**อ้างอิง**
 .
*date=27 January 2012

**แหล่งข้อมูลอื่น**
 การชกต่อยในฮอกกี้น้ำแข็ง
หมวดหมู่:ความรุนแรงในฮอกกี้น้ำแข็ง
ราชรัฐซาล์ม

ราชรัฐซาล์มที่ 2 (Fürstentum Salm) เป็นรัฐบริวารที่ดำรงอยู่ได้ไม่นานของจักรวรรดิฝรั่งเศสที่หนึ่งตั้งอยู่ในเว็สท์ฟาเลิน

**ประวัติศาสตร์**
ราชรัฐซาล์มถูกก่อตั้งขึ้นครั้งแรกใน ค.ศ. 1632 ในฐานะรัฐหนึ่งของจักรวรรดิโรมันอันศักดิ์สิทธิ์ และถูกจัดตั้งขึ้นใหม่ใน ค.ศ. 1803 เพื่อเป็นการชดเชยให้แก่เจ้าชายแห่งซาล์ม-ซาล์มและซาล์ม-เคียร์บวร์ค ซึ่งสูญเสียดินแดนของตนให้แก่ฝรั่งเศสระหว่าง ค.ศ. 1793–1795 ดินแดนของรัฐใหม่นี้ได้รับการกำหนดอย่างเป็นทางการโดย ไรชส์เดพูตาซีโยนส์เฮาพท์ชลุสส์ใน ค.ศ. 1803 อาณาเขตของราชรัฐซาล์มใหม่นี้ไม่ได้ตั้งอยู่ใกล้กับดินแดนเดิมของเจ้าชายทั้งสองสาย แต่เป็นการขยายอาณาเขตของเคาน์ตีอันโฮลท์ซึ่งเคยเป็นทรัพย์สินเล็ก ๆ ของเจ้าชายแห่งซาล์ม-ซาล์ม โดยดินแดนส่วนใหญ่ของรัฐนี้ได้มาจากการยกเลิกราชรัฐมุขนายกมึนส์เทอร์
ราชรัฐซาล์มถูกปกครองร่วมกันโดยเจ้าชายสองพระองค์ ได้แก่ เจ้าชายฟรีดริชที่ 4 แห่งซาล์ม-เคียร์บวร์คและเจ้าชายค็อนสตันทีนแห่งซาล์ม-ซาล์ม โดยทั้งสองสายมีสิทธิอธิปไตยเท่าเทียมกันแต่ไม่มีดินแดนแยกเป็นของตนเอง ซาล์มได้รับเอกราชและเข้าร่วมสมาพันธรัฐแห่งแม่น้ำไรน์ใน ค.ศ. 1806 อย่างไรก็ตามใน ค.ศ. 1811 ราชรัฐซาล์มถูกผนวกเข้าเป็นส่วนหนึ่งของฝรั่งเศส ต่อมาการประชุมใหญ่แห่งเวียนนาได้มอบดินแดนนี้ให้แก่ปรัสเซียใน ค.ศ. 1815 และกลายเป็นพื้นที่ทางตะวันตกสุดของมณฑลเว็สท์ฟาเลินของปรัสเซีย
ธงของราชรัฐซาล์มถูกนำไปใช้เป็นต้นแบบของธงจักรวรรดิเยอรมันใน ค.ศ. 1871 ซึ่งใช้สีเดียวกันทุกประการ

**ภูมิศาสตร์**
เมืองหลวงของราชรัฐซาล์มคือโบโคลต์ มีพื้นที่ประมาณ 1,700 ตารางกิโลเมตร และมีประชากรประมาณ 59,000 คน อาณาเขตของรัฐครอบคลุมพื้นที่ที่ปัจจุบันอยู่ในเขตบอร์เคิน

**อ้างอิง**
หมวดหมู่:ราชรัฐในอดีต
หมวดหมู่:รัฐสิ้นสภาพในประเทศเยอรมนี
หมวดหมู่:รัฐในสมาพันธรัฐแห่งลุ่มแม่น้ำไรน์
อานัสตาซียา ซอลอติตซ์

อานัสตาซียา ซอลอติตซ์ (Anastasija Zolotic; เกิดวันที่ 23 พฤศจิกายน ค.ศ. 2002) เป็นนักกีฬาเทควันโดและผู้ได้เหรียญทองโอลิมปิกสัญชาติอเมริกัน เธอได้เหรียญเงินในโอลิมปิกเยาวชนฤดูร้อน 2018 ประเภทหญิง 49 กก. เธอเข้ารอบเป็นตัวแทนสหรัฐในโอลิมปิกฤดูร้อน 2020 เมื่อวันที่ 25 กรกฎาคม ค.ศ. 2021 ตอนอายุ 18 ปี เธอกลายเป็นหญิงชาวอเมริกันคนแรกที่ได้เหรียญทองในเทควันโด เอาชนะตาเตียนา มินินาจากรัสเซียด้วยคะแนน 25 ต่อ 17 เธอเข้าแข่งในประเภทเฟเทอร์เวตหญิงในเทควันโดชิงแชมป์โลก 2022 ที่กัวดาลาฮารา ประเทศเม็กซิโก

**สถิติเหรียญ**

**กีฬาโอลิมปิก**

**ชีวิตส่วนตัว**
ซอลอติตซ์เกิดที่สหรัฐจากพ่อแม่ที่อพยพจากบอสเนียและเฮอร์เซโกวีนา พ่อของเธอฝึกเทควันโดตั้งแต่เด็กและเป็นแรงบันดาลใจแก่ตัวเธอ เธอแลพี่/น้องสาวเข้าร่วมโครงการเทควันโดหลังเลิกเรียนตั้งแต่ยังเด็ก โดยความสนใจของซอลอติตซ์เพิ่มมากขึ้นเมื่อเธอเริ่มดูและเข้าร่วมการฝึกซ้อมแบบแข่งขัน ในที่สุดเธอก็ย้ายไปที่โคโลราโดเพื่อฝึกซ้อมเต็มเวลาที่ศูนย์ฝึกโอลิมปิก ซึ่งช่วยกำหนดแนวทางของเธอต่อกีฬานี้ โดยเน้นที่วินัย โภชนาการที่เหมาะสม และการฟื้นฟูร่างกาย

**อ้างอิง**

**แหล่งข้อมูลอื่น**
 4d421e2d-8d18-4789-bec1-bc5d69985094- anastasija-zolotic- archive=20220810011422
หมวดหมู่:ชาวอเมริกันเชื้อสายบอสเนียและเฮอร์เซโกวีนา
หมวดหมู่:นักเทควันโดหญิงชาวอเมริกัน
หมวดหมู่:นักเทควันโดในโอลิมปิกเยาวชนฤดูร้อน 2018
หมวดหมู่:นักกีฬาจากรัฐฟลอริดา
หมวดหมู่:นักเทควันโดในแพนอเมริกันเกมส์ 2019
หมวดหมู่:นักเทควันโดในโอลิมปิกฤดูร้อน 2020
หมวดหมู่:นักเทควันโดโอลิมปิกจากสหรัฐ
เดย์นา กัสเตยาโนส

เดย์นา กริสตินา กัสเตยาโนส เนาเฆนิส (สเปน: Deyna Cristina Castellanos Naujenis; เกิด 18 เมษายน ค.ศ. 1999) เป็นนักฟุตบอลอาชีพชาวเวเนซุเอลาที่เล่นในตำแหน่งกองหน้าให้กับสโมสรพอร์ตแลนด์ ธอร์นส์ในเนชันแนลวีเมนซอกเกอร์ลีก (NWSL)และทีมชาติเวเนซุเอลา
หมวดหมู่:นักฟุตบอลหญิงชาวเวเนซุเอลา
หมวดหมู่:ผู้เล่นสโมสรฟุตบอลหญิงแมนเชสเตอร์ซิตี

**นอกสนาม**
กัสเตยาโนสได้ก่อตั้งมูลนิธิที่ส่งเสริมความเท่าเทียมทางเพศและช่วยมอบทุนการศึกษาฟุตบอลให้กับเด็กสาวชาวอเมริกาใต้ 
เธอทำงานเป็นนักวิเคราะห์สตูดิโอให้กับ NBC และ Telemundo ในฟุตบอลโลก ปี 2018 (ชาย) และ 2019 (หญิง)  และในประเทศสเปน  เธอเป็นแฟนตัวยงของรอยสักและในปี 2022 เธอก็สักไปแล้วมากกว่า 30 รอย  ในเวเนซุเอลา เธอเป็นที่รู้จักในนาม เรย์นา เดย์นา ("ราชินีเดย์นา")  เธอเรียนภาษาอังกฤษขณะอยู่ที่มหาวิทยาลัยแห่งรัฐฟลอริดา จนกลายเป็นคนสองภาษาได้อย่างรวดเร็ว 
ใน การประกาศรางวัล The Best FIFA Football Awards 2017 กัสเตยาโนสได้รับการเสนอชื่อเข้าชิงรางวัล The Best FIFA Women's Player จำนวน 3 คน การเสนอชื่อของเธอสร้างความขัดแย้งขึ้นบ้าง เมแกน ราปิโนออกมาพูดอย่างตรงไปตรงมาเกี่ยวกับการเสนอชื่อครั้งนี้ โดยบ่นว่ากัสเตยาโนสเป็นผู้เล่นที่ไม่มีใครรู้จักและไม่เคยเล่นในระดับมืออาชีพหรือในรายการแข่งขันทีมชาติชุดใหญ่ในช่วงเวลาที่เธอได้รับการเสนอชื่อ 

**อ้างอิง==
บันไดนัมโกะมิวสิคไลฟ์

(Bandai Namco Music Live Inc.) เดิมชื่อ บันไดนัมโกะอาร์ตส์ เป็นบริษัทญี่ปุ่นที่ก่อตั้งขึ้นจากการควบรวมของ บันไดวิชวล และบริษัทลูก แลนติส โดยบริษัทแม่ บันไดนัมโกะโฮลดิ้งส์ ในเดือนกุมภาพันธ์ พ.ศ. 2561 บริษัทนี้รับผิดชอบด้าน การผลิตและจัดจำหน่ายอนิเมะ รวมถึงการผลิตและจัดจำหน่ายเพลง

**ประวัติของบริษัท**
โลโก้เดิมที่ใช้ตั้งแต่ปี 2561–2565
ในเดือนกุมภาพันธ์ พ.ศ. 2561 บันไดนัมโกะโฮลดิ้งส์ ได้ประกาศว่าบริษัท แลนติส และบริษัทแม่ บันไดวิชวล จะควบรวมกันเป็นบริษัท บันไดนัมโกะอาร์ตส์ ในวันที่ 1 เมษายน พ.ศ. 2561 โดยยังคงดำเนินธุรกิจเช่นเดิม แต่มีความเกี่ยวข้องกันมากขึ้นเพราะเป็นบริษัทเดียวกัน 
ในเดือนตุลาคม พ.ศ. 2564 บันไดนัมโกะโฮลดิ้งส์ ประกาศปรับโครงสร้างกลุ่มบริษัทใหม่ โดยให้ ซันไรส์ ดูแลธุรกิจสื่อวิดีโอ ซึ่งประกอบด้วย ซันไรส์, แผนกวิดีโอคอนเทนต์ของ บันไดนัมโกะอาร์ตส์, และ บันไดนัมโกะไรทส์มาร์เก็ตติ้ง ส่วน บันไดนัมโกะอาร์ตส์ จะเน้นไปที่ธุรกิจเพลงและอีเวนต์สด โดยรวมแผนกดนตรีของบริษัทเข้ากับ บันไดนัมโกะไลฟ์ครีเอทีฟ และ ซันไรส์มิวสิค เพื่อเสริมความแข็งแกร่งด้านการผลิตและจัดจำหน่ายผลงานเพลง รวมถึงการจัดแสดงสด

**ค่ายกํากับ**

**ค่ายกํากับวิดีโอ (ปัจจุบันเป็นส่วนหนึ่งของ บันไดนัมโกะฟิล์มเวิร์กส )**
 บันไดวิชวล - ภาพยนตร์สำหรับเด็ก ภาพยนตร์ไลฟ์แอ็กชั่น และละคร- อีโมชั่น - อนิเมะและโทกูซัตสึ

**ค่ายเพลง**
 แลนติส - ค่ายหลัก- คิรามูเนะ - ค่ายนักพากย์เสียงชาย- กลอรี่เฮฟเว่น - ค่ายเพลงที่เกี่ยวข้องกับ โซนี่มิวสิคโซลูชั่น- ซันไรส์มิวสิคเลเบล - ค่ายเพลงที่เกี่ยวข้องกับ ซันไรส์ และ บันไดนัมโกะพิคเจอร์ส จัดจำหน่ายโดย ดิออร์ชาร์ด- เพอเพิลวันสตาร์ - แบรนด์ที่ก่อตั้งขึ้นโดยร่วมมือกับ บลูโซฟา- มู้ดเรคคอร์ด - ค่ายเพลงที่เน้นสร้างผลงานฮิตติดตลาดด้วยมุมมองระดับโลก

**หมายเหตุ**

**อ้างอิง**

**แหล่งข้อมูลอื่น**
  ja- 16951
หมวดหมู่:บันไดนัมโคโฮลดิ้งส์
หมวดหมู่:บริษัทการบันเทิงของญี่ปุ่น
หมวดหมู่:บริษัทอนิเมะ
หมวดหมู่:บทความที่มีข้อความภาษาญี่ปุ่น
ไข่ใบชา

ไข่ใบชา (p=chá yè dàn), ไข่ชา (茶蛋) หรือ ไข่ไก่ชา (茶雞蛋) เป็นอาหารจีนที่มักรับประทานเป็นอาหารว่าง ทำโดยการตอกเปลือกไข่ต้ม แล้วเคี่ยวกับใบชา กับ ซีอิ๊ว หรือ เครื่องเทศ ในญี่ปุ่นบางครั้งเรียกว่า "ไข่ต้มแบบไต้หวัน" (台湾風煮卵) ในภาษาอังกฤษ เรียกว่า tea egg หรือ marble eggs เนื่องจากของเหลวที่ใช้ในการปรุงอาหารจะซึมผ่านรอยแตกแล้วทิ้งรอยคล้ายหินอ่อนไว้ มีขายกันอย่างแพร่หลายตามร้านค้าริมถนน และ ตลาดกลางคืน ในย่านคนจีนของประเทศต่าง ๆ และยังมักเสิร์ฟในร้านอาหารเอเชียอีกด้วย มีต้นกำเนิดในประเทศจีนและถือเป็นส่วนหนึ่งของอาหารจีนมายาวนาน แต่ก็มีสูตรและรูปแบบคล้าย ๆ กันที่พัฒนาขึ้นมาทั่วทั้งเอเชีย

**อ้างอิง**
หมวดหมู่:อาหารจากไข่
หมวดหมู่:อาหารจากชา
หมวดหมู่:อาหารไต้หวัน
รชานันท์ มหาวรรณ์

รชานันท์ มหาวรรณ์ (เกิด 16 กรกฎาคม พ.ศ. 2543) ชื่อเล่น ฟิล์ม เป็นนักแสดงชาวไทย เป็นที่รู้จักจากบทบาทใน เพราะเราคู่กัน (2563), นักเรียนต้องขัง (2566), รักแรก โคตรลืมยาก (2566) และ นิทาน ดวงดาว ความรัก (2567) 

**ประวัติ**
รชานันท์ เกิดที่ กรุงเทพ เป็นบุตรสาวของครอบครัว สำเร็จการศึกษาระดับมัธยมศึกษาจากโรงเรียนลาซาล หลังจากสำเร็จการศึกษาระดับมัธยมศึกษาตอนปลาย เธอได้เข้าศึกษาต่อที่มหาวิทยาลัยเทคโนโลยีพระจอมเกล้าธนบุรี ในต้นปี พ.ศ. 2566 เธอสำเร็จการศึกษาในระดับปริญญาตรีเทคโนโลยีบัณฑิต สาขาวิชามีเดียการแพทย์และวิทยาศาสตร์ จากคณะสถาปัตยกรรมศาสตร์ มหาวิทยาลัยเทคโนโลยีพระจอมเกล้าธนบุรี

**อาชีพ**
รชานันท์เข้าสู่วงการบันเทิงเต็มรูปแบบ หลังจากเธอเล่นละครหลายเรื่อง ในการเป็นนักแสดงเด็ก และเธอทำสัญญากับจีเอ็มเอ็มทีวีทันที และเปิดตัวในบทนักแสดงรับเชิญในละครโทรทัศน์เรื่อง จูบสุดท้ายเพื่อนายคนเดียว (2562) ในปี พ.ศ. 2563 เธอเริ่มเป็นที่พูดถึงจากบท เอิร์น ใน เพราะเราคู่กัน และกลับมารับบทเดิมใน เพราะเรา(ยัง)คู่กัน (2563) และ เพราะเราคู่กัน เดอะมูฟวี่ (2564) เธอรับบทนำครั้งแรกในบท ตูน ในมินิซีรีส์เรื่อง ทุกความคิดเห็น..มีฆ่า (2564) ต่อมาเธอได้แสดงบทต่าง ๆ ในละครโทรทัศน์อีกหลายเรื่อง
ในปี พ.ศ. 2566 เธอได้รับบทนำในภาพยนตร์เป็นครั้งแรกในภาพยนตร์ไทยแนวจินตนิยม ก้าวผ่านวัย เรื่อง รักแรก โคตรลืมยาก ซึ่งเป็นการดัดแปลงจากนวนิยายไต้หวันเรื่อง The Girl We Chased Together in That Years ของกิดเดนส์ โค โดยแสดงร่วมกับกรภัทร์ เกิดพันธุ์ นักแสดงร่วมจาก ซักอบร้ายนายสะอาด
นอกจากนี้ เธอยังเป็นที่พูดถึงในวงกว้างมากขึ้นจากบทหญิงรักหญิงในละครซีรีส์แนวยูริเรื่อง นิทาน ดวงดาว ความรัก (2567) ร่วมกับทิพนารี วีรวัฒโนดม

**ผลงาน**

**ละคร/ซีรีส์**

**เพลง**
 รักแรก (First Love) (หลิน Version) Ost.My Precious รักแรกโคตรลืมยาก The Series- พลูโต (Pluto) ร่วมกับ ทิพนารี วีรวัฒโนดม Ost.Pluto นิทาน ดวงดาว ความรัก- เรื่องเล่าของเจ้าหญิง (A Princess' Tale) ร่วมกับ ทิพนารี วีรวัฒโนดม Ost.Pluto นิทาน ดวงดาว ความรัก- รอนะ (Linger) Ost.Pluto นิทาน ดวงดาว ความรัก

**อ้างอิง**

**แหล่งข้อมูลอื่น**
 fr.racha- filmracha
หมวดหมู่:บุคคลที่เกิดในปี พ.ศ. 2543
หมวดหมู่:บุคคลที่ยังมีชีวิตอยู่
หมวดหมู่:บุคคลจากโรงเรียนลาซาล
หมวดหมู่:บุคคลจากคณะสถาปัตยกรรมศาสตร์ มหาวิทยาลัยเทคโนโลยีพระจอมเกล้าธนบุรี
หมวดหมู่:นักแสดงสังกัดจีเอ็มเอ็มทีวี
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงเด็กหญิงชาวไทย
ซองแดงแต่งผี

ซองแดงแต่งผี เป็นภาพยนตร์ไทยแนวโลดโผน จินตนิมิต สุขนาฏกรรม กำกับโดยชยนพ บุญประกอบ ผู้กำกับจากเรื่อง ซักซี้ด ห่วยขั้นเทพ และ Friend Zone ระวัง..สิ้นสุดทางเพื่อน และอำนวยการสร้างโดยบรรจง ปิสัญธนะกูล นำแสดงโดยพุฒิพงศ์ อัสสรัตนกุลและกฤษฏ์ อำนวยเดชกร ดัดแปลงมาจากภาพยนตร์ไต้หวันปี 2023 เรื่อง แต่งงานกับผี โดยเข้าฉายครั้งแรกในโรงภาพยนตร์ทั่วประเทศเมื่อวันที่ 20 มีนาคม พ.ศ. 2568

**นักแสดง**

**อ้างอิง**
หมวดหมู่:ภาพยนตร์ภาษาไทย
หมวดหมู่:ภาพยนตร์โดยจีดีเอช
หมวดหมู่:ภาพยนตร์ไทยที่ออกฉายในปี พ.ศ. 2568
หมวดหมู่:ภาพยนตร์ที่กำกับโดย ชยนพ บุญประกอบ
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์โลดโผนไทย
หมวดหมู่:ภาพยนตร์แฟนตาซีไทย
หมวดหมู่:ภาพยนตร์ตลกไทย
หมวดหมู่:ภาพยนตร์ไทยที่ทำรายได้เกิน 100 ล้านบาท
ฟูจิโนะ โอโมริ

ฟูจิโนะ โอโมริ (Fujino Ōmori) เป็นนักเขียนนวนิยายชาวญี่ปุ่นที่มีชื่อเสียงจากการเขียนซีรีส์ไลต์โนเวลอย่าง มันผิดรึไงถ้าใจอยากจะพบรักในดันเจี้ยน (หรือที่รู้จักกันในชื่อ Danmachi) อายุของเขายังไม่เป็นที่ทราบ แต่ในคำอธิบายท้ายเล่มของ มันผิดรึไงถ้าใจอยากจะพบรักในดันเจี้ยน เล่มที่ 14 ในปี พ.ศ. 2561 เขากล่าวว่าเขายังอายุไม่ถึง 30 ปี

**อาชีพ**
ในต้นปี พ.ศ. 2556 ฟูจิโนะ โอโมริ ได้เผยแพร่ไลท์โนเวลเล่มแรกในซีรีส์ มันผิดรึไงถ้าใจอยากจะพบรักในดันเจี้ยน โดยใช้ชื่อว่า Familia Myth ซึ่งได้ส่งเข้าประกวดใน รางวัล GA Bunko ครั้งที่ 4 และชนะรางวัล พร้อมกับได้รับข้อเสนอให้ตีพิมพ์จากสำนักพิมพ์ บุนโกะ ซึ่งปัจจุบันมีจำนวน 19 เล่มและมีซีรีส์ภาคแยกหลายเรื่องถูกสร้างขึ้น ไลต์โนเวลของ โอโมริ ได้รับการทําเป็นมังงะ ซึ่งมีการตีพิมพ์ไปทั้งหมด 89 ตอน และตอนนี้กำลังดัดแปลงจากเล่มที่ 7 อยู่ 13 ตอน โดยข้ามเล่มที่ 6 นอกจากนี้ยังมีการทําเป็นอนิเมะซีรีส์ทางโทรทัศน์ที่เริ่มออกอากาศตั้งแต่ปี พ.ศ. 2558 และตอนนี้ซีรีส์กำลังดำเนินไปในซีซันที่ 5 ซึ่งดำเนินเรื่องไปถึงเล่มที่ 14 ซึ่งในปี พ.ศ. 2560 ยังมีเกมมือถือ Danmachi: Memoria Freese ที่ถูกปล่อยออกมาอีกด้วย     
ในเดือนธันวาคม พ.ศ. 2563 โอโมริ ได้เปิดตัวซีรีส์มังงะเรื่องใหม่ชื่อ ตำนานดาบและคทาแห่งวิสตอเรีย โดยมีการวาดภาพประกอบโดย โทชิ อาโออิ และตีพิมพ์ใน Bessatsu Shōnen Magazine ของสำนักพิมพ์โคดันชะ

**บรรณานุกรม**
 มันผิดรึไงถ้าใจอยากจะพบรักในดันเจี้ยน (ダンジョンに出会いを求めるのは間違っているだろうか) (ภาพประกอบโดย ซูซูฮิโตะ ยาซูดะ ตีพิมพ์โดย GA Bunko ตั้งแต่ปี พ.ศ. 2556 ถึงปัจจุบัน)
** มันผิดรึไง ถ้าใจอยากจะพบรักในดันเจี้ยน ภาคพิเศษ Sword Oratoria (ダンジョンに出会いを求めるのは間違っているだろうか外伝 ソード・オラトリア) (ภาพประกอบโดย คิโยทากะ ฮาอิมุระ จัดพิมพ์โดย GA Bunko, ตั้งแต่ปี พ.ศ. 2557 ถึงปัจจุบัน)
** มันผิดรึไงถ้าใจอยากจะพบรักในดันเจี้ยน Familia Chronicle (ภาพประกอบโดย นิริตสึ, ตีพิมพ์โดย GA Bunko, 2 เล่ม, พ.ศ. 2560)- ตำนานดาบและคทาแห่งวิสตอเรีย (杖と剣のウィストリア) (ภาพประกอบโดย โทชิ อาโออิ, ตีพิมพ์โดยสำนักพิมพ์โคดันชะ, ตีพิมพ์เป็นตอนในนิตยสาร Bessatsu Shōnen ตั้งแต่ปี พ.ศ. 2563 ถึงปัจจุบัน)

**อ้างอิง**
หมวดหมู่:บุคคลที่ยังมีชีวิตอยู่
วัดแจ้งเจริญ (จังหวัดราชบุรี)

วัดแจ้งเจริญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจอมประทัด อำเภอวัดเพลง จังหวัดราชบุรี มีเนื้อที่ดิน 30 ไร่ 2 งาน 95 ตารางวา มีที่ธรณีสงฆ์ จำนวน 1 แปลง เนื้อที่ 1 ไร่ 1 งาน 16 ตารางวา หน้าวัดติดลำคลองกั้นเขตจังหวัดราชบุรีกับจังหวัดสมุทรสงคราม ส่วนหลังวัดคือถนนสายวัดเพลง-ปากท่อ 
วัดแจ้งเจริญ (แจ้ง) ตั้งเมื่อ พ.ศ. 2319 ไม่ทราบชื่อผู้สร้าง ได้รับพระราชทานวิสุงคามสีมาเมื่อวันที่ 13 มกราคม พ.ศ. 2537 เขตวิสุงคามสีมา กว้าง 23 เมตร ยาว 45 เมตร วัดมีเกจิอาจารย์คือ หลวงปู่นวม ผู้เลื่องลือเรื่องของการประลองวิชาทางไสยศาสตร์ จนชาวกะเหรี่ยงจำนวนไม่น้อยจากภาคตะวันตกให้การเคารบนับถือมาแต่อดีต วัดมีประเพณีเหยียบหลังกะเหรี่ยง ถือเป็นแห่งเดียวในไทย มีขึ้นระหว่างวันที่ 30 มีนาคม ถึง 1 พฤษภาคมของทุกปี 
อาคารเสนาสนะประกอบด้วยอุโบสถ กว้าง 7 เมตร ยาว 15 เมตร สร้างเมื่อ พ.ศ. 2525 เป็นอาคารคอนกรีตเสริมเหล็ก กุฏิสงฆ์ จำนวน 8 หลัง เป็นอาคารไม้ สร้างเมื่อ พ.ศ. 2496 ศาลาการเปรียญ กว้าง 14 เมตร ยาว 23 เมตร สร้างเมื่อ พ.ศ. 2543 เป็นอาคารคอนกรีตเสริมเหล็ก มีภาพจิตรกรรมบนเพดาน หอสวดมนต์ กว้าง 6 เมตร ยาว 18 เมตร สร้างเมื่อ พ.ศ. 2501 เป็นอาคารไม้ ศาลาอเนกประสงค์ กว้าง 10 เมตร ยาว 21 เมตร สร้างเมื่อ พ.ศ. 2539 เป็นอาคารคอนกรีตเสริมเหล็ก ศาลาบำเพ็ญกุศล จำนวน 3 หลัง สร้างด้วคอนกรีตเสริมเหล็ก

**รายนามเจ้าอาวาส**
 พระนวม พุทธสโร - พระเถื่อน- พระครูม่วง- พระแหวน พ.ศ. 2477–2490- พระครูสุจิตรัตนาทร พ.ศ. 2490–2517 - พระครูศรีธรรมาภรณ์ พ.ศ. 2517–

**อ้างอิง**
แจ้งเจริญ
หมวดหมู่:อำเภอวัดเพลง
วัดปฐมวนาราม

วัดปฐมวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนพริกไทย อำเภอเมืองปทุมธานี จังหวัดปทุมธานี เป็นวัดสาขาของวัดระฆังโฆสิตาราม มีเนื้อที่ 23 ไร่ 64 ตารางวา
วัดปฐมวนาราม หรือเดิมชื่อ วัดบางหลวงหัวป่า แต่เดิมเป็นวัดร้างตั้งแต่รัชสมัยของพระบาทสมเด็จพระจุลจอมเกล้าเจ้าอยู่หัว ต่อมาพระครูสุภัทรธรรมโฆษิต (พระครูต้น) ได้ร่วมกับนายสุทธิพงษ์ จุลเจริญ ปลัดกระทรวงมหาดไทย คนที่ 41 ตั้งแต่เมื่อครั้งท่านดำรงตำแหน่งอธิบดีกรมการพัฒนาชุมชน พร้อมด้วยวันดี กุญชรยาคง จุลเจริญ เป็นผู้ขอบูรณปฏิสังขรณ์ และขอยกวัดร้างแห่งนี้ให้เป็นวัดที่มีพระภิกษุสงฆ์อยู่จำพรรษา เมื่อวันที่ 7 ธันวาคม พ.ศ. 2565 สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก โปรดประทานนามชื่อวัดใหม่ว่า "วัดปฐมวนาราม" เมื่อวันที่ 29 มกราคม พ.ศ. 2568 
อุโบสถของวัดได้เงินบริจาคจากสุทธิพงษ์ จุลเจริญ และวันดี กุญชรยาคง จุลเจริญ ตั้งต้น 17 ล้านบาท เจ้าของช่อง 7 ถวายมาอีก 7 ล้านบาท ละออ ตั้งคารวคุณ ช่วยสร้างกุฎิให้ 1 หลัง ยังมีเจ้าภาพสร้างหอระฆัง หอกลองให้ด้วย

**อ้างอิง**
ปฐมวนาราม
นิคมอุตสาหกรรมบางชัน

นิคมอุตสาหกรรมบางชัน เป็นหนึ่งในสี่นิคมอุตสาหกรรมของกรุงเทพมหานคร ตั้งอยู่ในพื้นที่แขวงคันนายาว เขตคันนายาว และแขวงมีนบุรี เขตมีนบุรี กรุงเทพมหานคร โดยมีคลองบางชันเป็นแนวแบ่งเขต โดยเป็นนิคมอุตสาหกรรมแห่งแรกของประเทศไทย จัดตั้งโดยกรมโรงงานอุตสาหกรรม กระทรวงอุตสาหกรรม เป็นผู้เริ่มดำเนินการเมื่อ พ.ศ. 2512 และโอนมาอยู่ในความรับผิดชอบของการนิคมอุตสาหกรรมแห่งประเทศไทย ซึ่งเป็นรัฐวิสาหกิจสังกักกระทรวงอุตสาหกรรม เมื่อเดือนตุลาคม 2516
นิคมอุตสาหกรรมบางชันมีเนื้อที่ทั้งหมด 677 ไร่ 0 งาน 68.10 ตารางวา แบ่งเป็นเขตอุตสาหกรรมทั่วไป 515 ไร่ เขตที่พักอาศัย/พาณิชย์ 35 ไร่ พื้นที่สาธารณูปโภคและสิ่งอำนวยความสะดวก 110 ไร่ และพื้นที่สีเขียว และอื่น ๆ 17 ไร่

**อ้างอิง**
บางชัน
หมวดหมู่:สิ่งก่อสร้างในเขตคันนายาว
หมวดหมู่:สิ่งก่อสร้างในเขตมีนบุรี
โฮเมอร์เดอะเฮเรติก

"โฮเมอร์เดอะเฮเรติก" (Homer the Heretic) เป็นตอนที่สามในรายการโทรทัศน์แอนิเมชันสัญชาติอเมริกัน เดอะซิมป์สันส์ ฤดูกาลที่ 4 เดิมออกอากาศผ่านช่อง Fox ในสหรัฐเมื่อวันที่ 8 ตุลาคม ค.ศ. 1992 ในตอนนี้ โฮเมอร์ตัดสินใจไม่ไปโบสถ์และอยู่บ้านอย่างมีความสุข พฤติกรรมของเขาทำให้พระเจ้าทรงพิโรธและมาเยี่ยมเขาในความฝัน แก็กกระดานดำจากตอนนี้อ้างอิงถึงตอนที่แล้วชื่อ "อะสตรีทคาร์เนมด์มาร์จ" ซึ่งมีอ้างอิงที่เป็นข้อพิพาทถึงนิวออร์ลีน
ตอนนี้เขียนบทโดยจอร์จ เมเยอร์และกำกับโดยจิม เรียร์ดอน

**เนื้อเรื่อง**

**การผลิต**

**คำตอบรับ**
ในการออกอากาศต้นฉบับ "โฮเมอร์เดอะเฮเรติก"ติดอันดับที่ 36 ในสัปดาห์ของวันที่ 5–11 ตุลาคม ค.ศ. 1992 พร้อมเรตติง Nielsen ที่ 12.0 เทียบเท่ากับผู้ชมประมาณ 11.2 ล้านครัวเรือน ถือเป็นรายการที่มีเรตติงสูงเป็นอันดับ 2 ของเครือข่าย Fox ในสัปดาห์นั้น เป็นรองเพียง Married… with Children

**อ้างอิง**

**แหล่งข้อมูลอื่น**
9F01
*id=0773647
อูอัมบิล

อูร์อัมบิล (អូរអំបិល) เป็นฆุม (ตำบล) ในอำเภอศรีโสภณ จังหวัดบันทายมีชัย ประเทศกัมพูชา

**หมู่บ้าน**
 แสสิน- เคาโรฎาน- เราง์มาสีน (រោងម៉ាស៊ីន)- บรอหูต- อูร์อัมบิล (អូរអំបិល)

**อ้างอิง==
สำเภากษัตริย์สุลัยมาน

สำเภากษัตริย์สุลัยมาน เป็นบันทึกการเดินทางของคณะราชทูตเปอร์เซียที่ถูกส่งมายังกรุงศรีอยุธยาในปี ค.ศ. 1685 โดยชาห์สุไลยมานที่ 1 แห่งเปอร์เซีย (ครองราชย์ ค.ศ. 1666–1694) ชาห์แห่งอิหร่านซาฟาวิด บันทึกนี้เขียนโดยมูฮัมหมัด ราบี อิบนิ มูฮัมหมัด อิบราฮิม ซึ่งเป็นอาลักษณ์ประจำคณะราชทูต บันทึกนี้ให้ข้อมูลที่เป็นประโยชน์อย่างมากเกี่ยวกับประวัติศาสตร์และวัฒนธรรมของเปอร์เซียในภูมิภาคมหาสมุทรอินเดียทางตะวันออก นอกจากนี้ยังให้รายละเอียดมากมายเกี่ยวกับชุมชนเปอร์เซียในสยามในช่วงปลายศตวรรษที่ 17 อีกด้วย

**บรรณานุกรม**
  isbn = -  isbn = - chapter=A Unique Source in Persian: The Ship of Sulaymān
หมวดหมู่:วรรณกรรมเปอร์เซีย
หมวดหมู่:กรุงศรีอยุธยาในศตวรรษที่ 17
หมวดหมู่:ความสัมพันธ์ไทย–อิหร่าน
หมวดหมู่:ประวัติศาสตร์นิพนธ์ของประเทศไทย
โยเนโอะ อิชิอิ

โยเนโอะ อิชิอิ (石井 米雄, 10 ตุลาคม ค.ศ. 1929 – 12 กุมภาพันธ์ ค.ศ. 2010) เป็นนักประวัติศาสตร์ชาวญี่ปุ่นผู้เชี่ยวชาญการศึกษาเกี่ยวกับประเทศไทย

**ประวัติ**
อิชิอิเกิดที่โตเกียว ประเทศญี่ปุ่น หลังจากได้รับคำแนะนำจากอาจารย์ในการเรียนภาษาไทย เขาก็เดินทางมายังประเทศไทย ที่นั่น เขาได้เข้าศึกษาที่จุฬาลงกรณ์มหาวิทยาลัย ในปี ค.ศ. 1958 ด้วยความรู้ด้านประวัติศาสตร์และศาสนาในภูมิภาคนี้ เขาจึงได้บวชเป็นพระภิกษุที่วัดบวรนิเวศวิหารเป็นเวลา 3 เดือน ต่อมาเขาดำรงตำแหน่งศาสตราจารย์ที่สมาคมชาติพันธุ์วิทยาญี่ปุ่นและมหาวิทยาลัยเมืองโอซากะ จากนั้นเขาได้เดินทางท่องเที่ยวไปยังประเทศต่าง ๆ เช่น กัมพูชา ลาว ไทย และเวียดนาม ซึ่งในแต่ละประเทศเขาได้ศึกษาเกี่ยวกับวัฒนธรรมของประเทศเหล่านั้น
เขาได้เข้าทำงานที่สถานเอกอัครราชทูตญี่ปุ่นประจำประเทศไทยเป็นเวลา 7 ปี ในปี ค.ศ. 1963 เขากลับมายังบ้านเกิดเพื่อเข้าทำงานที่กระทรวงการต่างประเทศ และอีกสองปีต่อมาได้รับการว่าจ้างโดยศูนย์เอเชียตะวันออกเฉียงใต้ศึกษา และเขาได้ดำเนินอาชีพทางวิชาการต่อมา ในปี ค.ศ. 1967 เขาได้เป็นศาสตราจารย์ที่นั่น และต่อมาได้เป็นผู้อำนวยการในปี ค.ศ. 1985 และเกษียณอายุในอีกห้าปีต่อมา ในช่วงเวลาดังกล่าว เขาเขียนและตีพิมพ์หนังสือ 5 เล่มชื่อ The Computer Concordance to the Law of the Three Seals และย้ายไปสอนที่สถาบันวัฒนธรรมเอเชียซึ่งเป็นส่วนหนึ่งของมหาวิทยาลัยโซเฟีย ซึ่งเขาสอนอยู่จนถึงปี ค.ศ. 1993 ในปีถัดมา เขาได้รับรางวัล Fukuoka Prize ในการประชุมสมาคมนักประวัติศาสตร์นานาชาติแห่งเอเชียครั้งที่ 13 ในปี ค.ศ. 1995 เขาได้ดำรงตำแหน่งประธานของมหาวิทยาลัยคันดะและได้รับเหรียญเกียรติยศพร้อมริบบิ้นสีม่วง และอีกห้าปีต่อมาก็ได้เป็นอาจารย์ที่มหาวิทยาลัยโซเฟีย

**อ้างอิง**
หมวดหมู่:นักประวัติศาสตร์ชาวญี่ปุ่นในศตวรรษที่ 20
หมวดหมู่:นิสิตเก่าจุฬาลงกรณ์มหาวิทยาลัย
หมวดหมู่:บุคคลที่เสียชีวิตในปี พ.ศ. 2553
หมวดหมู่:บุคคลที่เกิดในปี พ.ศ. 2472
หมวดหมู่:นักประวัติศาสตร์ประเทศไทย